El viatge que tant esperàvem pot acabar-nos angoixant quan patim la pèrdua de l'equipatge, una vegada som al nostre destí o quan tornem a casa.
Potser alguna vegada t'han extraviat les maletes, les has rebudes amb retard o malmeses o bé t'han robat l'equipatge durant un viatge.
Es tracta d'una situació freqüent, tenint en compte, a més, que el nombre de passatgers augmenta any rere any.
A l'avió, a l'autobús, al vaixell o al tren, pot ser molt útil saber quins passos cal seguir quan es perd l'equipatge i quines indemnitzacions tenim dret a rebre.
Llicència CC0 - tookapic - (Pixabay)
La companyia aèria és responsable dels danys causats en cas de destrucció, retard, pèrdua o avaria de l'equipatge facturat només pel fet que va causar-la s'hagués produït a bord de l'aeronau o durant qualsevol període en què l'equipatge facturat es trobés sota la custòdia de la companyia.
En canvi, només respondrà dels danys de l'equipatge no facturat o de cabina si s'han causat per culpa de la companyia.
D'acord amb el Conveni de Montreal, podeu reclamar fins a 1.131 drets especials de gir (DEG*) per passatger; 1.131 DEG incloent-hi tan els danys materials com els morals sota aquest llindar, ara bé, si en el moment de facturar o amb anterioritat heu fet una declaració especial del seu valor i heu abonat una tarifa suplementària, si s'escau teniu dret a un import superior.
El conveni no estableix compensacions automàtiques als passatgers.
En cas de danys, retards, pèrdues o destrucció de l'equipatge, ho heu de posar en coneixement de la companyia de manera immediata i abans d'abandonar l'aeroport.
Cal que presenteu l' Informe d'Irregularitat d'Equipatge (P.I.R.) en el taulell de la companyia o d'AENA o del gestor de l'aeroport.
Recordeu que el P.I.R. és per passatger i maleta.
Important: a banda d'emplenar el P.I.R., la reclamació per escrit s'haurà de fer davant la companyia aèria dins els següents terminis:
Termini per reclamar per escrit a la companyia
Immediatament després d'haver-la detectada i, com a màxim de tard, al cap de 7 dies des de la data de la seva recepció.
Principalment es tindrà en compte el valor de la maleta o objectes danyats de l'interior.
Retard en el lliurament de l'equipatge facturat (menys de 21 dies de retard).
En cas de més de 21 dies de retard es considera pèrdua –vegeu pèrdua de l'equipatge.
Com a màxim de tard, dins els 21 dies següents des de la recepció de l'equipatge.
Principalment es valoraran les despeses (factures) en articles de primera necessitat, els dies...
No hi ha límit, però recomanem tan aviat com sigui possible transcorreguts els 21 dies durant els quals la maleta no s'ha rebut per retard o després que la companyia aèria hagi confirmat que el vostre equipatge està perdut.
Normalment la companyia sol·licitarà una llista del seu contingut i també factures originals de determinats objectes.
Has de saber, a més, que si la maleta no apareix a la cinta de recollida, la companyia ha d'entregar-te un paquet amb material de subsistència per a la nit, a més a més d'indemnitzar-te.
En tot cas, és aconsellable que reviseu les condicions generals de transport de la companyia i particulars aplicables al vostre contracte de transport i que presenteu la vostra reclamació a través del Servei d'Atenció al Client que la companyia aèria posa a la vostra disposició normalment a través del seu web.
Sovint, la companyia aèria amb què es fa el vol és diferent d'aquella amb la qual s'ha contractat –i que figura en el bitllet–.
En aquest cas la reclamació es pot adreçar a qualsevol de les dues companyies.
Recordeu que el termini per interposar una reclamació davant els tribunals és de 2 anys, a comptar des de la data d'arribada del vol relacionat amb la queixa del passatger.
* El dret especial de gir és una unitat definida pel Fons Monetari Internacional.
El canvi fluctua, però ronda els 1000 euros per 1131 DEG.
Es pot consultar diàriament el seu valor al web d'aquest organisme.
Al serveis de AVE, Llarga Distància, Mitjana Distància, Avant i Rodalies de Catalunya, Renfe Operadora no realitza facturació d'equipatge.
Tal com s'indica al web de Renfe és responsabilitat exclusiva de la persona viatgera la vigilància del seu equipatge.
Des de fa un temps, els bitllets d'AVE/Llarga Distància ofereixen el servei d' equipatge porta a porta.
En cas de deteriorament o pèrdua de l'equipatge cal reclamar directament a Correus, que és qui gestiona aquest servei, amb els terminis següents:
- 1 any des de la data d'admissió en cas de pèrdua
- fins a 21 dies naturals a partir de la data d'entrega en cas de retard
- fins a 7 dies naturals a partir de la data d'entrega en cas de danys o deteriorament no visible des de l'exterior
Caldrà informar-se de les indemnitzacions directament amb els operadors, donat que no ofereixen aquesta informació als seus webs.
Si hem d'utilitzar companyies ferroviàries d'altres països, serà convenient obtenir informació sobre les respectives normatives en matèria d'equipatge.
En cas de perdre l'equipatge a l'autocar, l'empresa transportista indemnitzarà els viatgers pagant un màxim de 14,50 euros per quilo.
Si aquesta contenia objectes de valor, és possible sol·licitar a la companyia una responsabilitat més gran.
L'equipatge de mà, per la seva banda, és responsabilitat del viatger, excepte si es produeix un robatori quan aquest no està dins del vehicle.
Per a sol·licitar la indemnització a l'empresa d'autobusos cal demanar el full de reclamacions i omplir-lo tot detallant l'estat inicial de l'equipatge i els danys ocasionats durant el viatge.
Si l'oferta d'indemnització no satisfà el viatger, aquest té l'opció d'acudir a les Juntes Arbitrals de Consum i a la Junta Arbitral de Transport de Catalunya, dos serveis gratuïts.
Les línies regulars de transport marítim (ferries), acostumen a permetre portar entre 20 i 40 quilos d'equipatge en funció de cada companyia.
No és necessari facturar ni les maletes ni l'equipatge de mà, però no es fan responsables del robatori o de la pèrdua de l'equipatge.
Durant la travessia podem portar l'equipatge amb nosaltres, deixar-lo en els maleters (sales per guardar les maletes, que poden estar obertes o tancades depenent de la companyia marítima), o a l'interior del nostre vehicle si fos el cas.
Per tant, és recomanable portar etiquetes identificatives a les nostres maletes i portar amb nosaltres els objectes de valor.
En el cas dels creuers, cada companyia marcarà els límits de responsabilitat a les seves condicions generals de contractació.
Però cal tenir en compte que si s'acullen a la Convenció d'Atenes, la indemnització màxima per passatger i creuer és d'aproximadament 1.100 euros en cas de dany, retard o pèrdua d'equipatge.
Per a qualsevol reclamació, cal adreçar-se al taulell de la companyia a la terminal portuària, o, si s'escau, acudir a les Juntes Arbitrals de Consum i a la Junta Arbitral de Transport de Catalunya.
Sigui quin sigui el sistema de transport utilitzat, es recomana també contractar una assegurança de viatges que inclogui les incidències relacionades amb l'equipatge.
Hem de reclamar a l'empresa que ens ha fet el transport:
Un cop hem reclamat a l'empresa que ha fet el transport, aquesta disposa del termini màxim d'1 mes des què vàrem presentar la reclamació per donar-nos una resposta.
Si no rebem una resposta satisfactòria de l'empresa en el termini màxim d'1 mes, podeu presentar una reclamació a:
Podeu contactar també per demanar assessorament sobre el vostre cas amb una Associació de Consumidors.